**ДОКЛАД**

**за извършена проверка на място по изпълнение на условията и сроковете в Комплексно разрешително №294-Н0/2008г., издадено на “Аеркок” ООД, гр. Шумен, площадка с. Трилистник, община Марица, област Пловдив**

В периода от 02.07.2015г. до 03.07.2015г., във връзка прилагането на разпоредбите на чл.120 ал.5, чл.148 от Закона за опазване на околната среда (ДВ бр.91/2002г., посл.изм. и доп. ДВ бр.62/2015г.), Заповед № РД-174/01.07.2015г. на Директора на РИОСВ-Пловдив и в изпълнение на утвърден от МОСВ “План за контролната дейност на инспекцията за 2015г.”, екип от експерти при РИОСВ-Пловдив и експерт при БДИБР, гр.Пловдив извършиха планова проверка по документи и на място по изпълнение на условията и поставените срокове в Комплексно разрешително №294-Н0/2008г., издадено на “Аеркок” ООД, гр.Шумен, площадка с.Трилистник, община Марица, област Пловдив.

**I. Цел на проверката:**

Основна цел на проверката е осъществяване на текущ контрол на дейността на обекта за спазване изискванията на поставените условията и сроковете в Комплексно разрешително №294-Н0/2008г., както и законовите задължения на Притежателя му, произтичащи от Закона за опазване на околната среда, специализираните закони и подзаконовите нормативни актове към тях.

**II. Обхват на проверката и инсталациите/дейностите на обекта, които са проверени:**

Във връзка с чл.154 “а” от ЗООС през януари 2015г. е извършена “Оценка на риска за околната среда от дейността на “Аеркок” ООД, гр.Шумен, площадка с.Трилистник, община Марица, област Пловдив с издадено Комплексно разрешително №294-Н0/2008г. Окончателното определяне на риска на обекта е “НИСЪК”, поради тази причина проверките се извършват на три години и инсталацията е включена в “План за контролната дейност на инспекцията за 2015г.”

**ІІ.1.Инсталациите, които са проверени са както следва:**

**Инсталация, която попада в обхвата на т. 6.6 a) от** **Приложение 4 на ЗООС:**

1. Инсталация за интензивно отглеждане на стокови носачки, включваща:

* Хале №1;
* Хале №2;
* Фуражен цех

**Дейности, които попадат извън обхвата на Приложение 4 на ЗООС:**

1. Ремонтна работилница
2. Аварийна електрическа подстанция

* електрогенератор тип БСГ 125/4Ф

1. Резервоар и колонка за зареждане на дизелово гориво.

**ІІ.2.** **Извършената проверка по документи и на място на производствената площадка обхваща периода от 07.07.2012г. до 03.07.2015г. във връзка със следните условия:**

* Условие №2.Инсталации, обхванати от това разрешителното;
* Условие №3.Обхват;
* Условие №4.Капацитет на инсталациите;
* Условие №5.Управление на околната среда
* Условие №6.Тълкуване;
* Условие №7.Уведомяване;
* Условие №8.Използване на ресурси;
* Условие №9.Емисии в атмосферата;
* Условие №10.Емисии в отпадъчните води;
* Условие №11.Управление на отпадъците;
* Условие №12.Шум;
* Условие №13.Опазване на почвата и подземните води от замърсяване;
* Условие №14.Предотвратяване и действия при аварии;
* Условие №15.Преходни и анормални режими на работа;
* Условие №16.Прекратяване на работата на инсталациите или на части от тях.

**III. Констатации от извършената проверка по документи и на място на производствената площадка:**

**Условие №2Инсталации, обхванати от това разрешително -** Не са констатирани несъответствия. Не е извършвана промяна на инсталациите посочени в условието.

**Условие №3.Обхват -** Не са констатирани несъответствия. Изготвени и са представени всички планове и програми, изискани с конкретните условия на комплексното разрешително. Не е извършвана промяна в работата на инсталациите и на границите на площадката.

**Условие №4**.**Капацитет на инсталациите**

Не е констатирано превишаване на капацитета на инсталациите изразен като брой места за отглеждане на стокови носачки, разрешен с условията на комплексното разрешително. За проверявания период е представена информация.

**Условие №5.Управление на околната среда**

**Условие 5.1.Структура и отговорности**

За периода 07.07.2012г. до 03.07.2015г. операторът прилага система за управление на околната среда (СУОС). Представена е Заповед, с която е определен персоналът, който ще извършва конкретни дейности и лицата отговорни за изпълнение на условията в разрешителното.

**Условие 5.2.Обучение**

За периода 07.07.2012г. до 03.07.2015г. се прилага Инструкция за ежегодно определяне на потребностите от обучение на персонала. Представени са Годишни планове за обучение за 2012г., 2013г., 2014г. и 2015г., и Протоколи от проведени обучения.

**Условие 5.3.Обмен на информация**

За периода 07.07.2012г. до 03.07.2015г. са представени:

-Заповед, с която е определен персоналът, който ще извършва конкретни дейности и лицата отговорни за изпълнение на условията в разрешителното;

-Списък на органите/лицата, които трябва да бъдат уведомявани, съгласно условията на комплексното разрешително.

**Условие 5.4.Документиране**

За проверявания период са представени актуален Списък на нормативна уредба по околна, Списък на всички необходими инструкции, изискани с условията на комплексното разрешително и Списък на кого от персонала какъв документ е предоставен.

**Условие 5.5.Управление на документи**

Операторът прилага Инструкция за актуализация на документите, изисквани с настоящото разрешително, в случай на промени в нормативната уредба, работата и управлението на инсталациите, както и за изземване на невалидната документация. За проверявани период е представена Процедура за изземване на невалидна документация.

**Условие 5.6.Оперативно управление**

За периода 07.07.2012г. до 03.07.2015г. операторът е изготвил и прилага всички инструкции за експлоатация и поддръжка, изисквани с условията на комплексното разрешителното.

**Условие 5.7.Проверка и коригиращо действие**

За периода 07.07.2012г. до 03.07.2015г. операторът прилага:

-Инструкции за мониторинг на техническите и емисионни показатели, съгласно условията в комплексното разрешително;

-Инструкции за периодична оценка на съответствието на стойностите на емисионните и технически показатели с определените в условията на разрешителното;

-Инструкция за установяване на причините за допуснатите несъответствия и предприемане на коригиращи действия.

Представени записи, изискани с условията на комплексното разрешително.

**Условие 5.8.Предотвратяване и контрол на аварийни ситуации**

Операторът прилага:

-Инструкция за преразглеждане и, ако е необходимо, актуализиране на инструкциите за работа на технологичното/пречиствателното оборудване след всяка авария. За периода 07.07.2012г. до 02.07.2015г. не са възниквали аварийни ситуации.

-Инструкция за аварийно планиране и действия при аварии. Представени са записи от проверка на сорбиращи материали за почистване в случай на разлив за 2012г., 2013г., 2014г. и до 02.07.2015г. - не са констатирани несъответствия.

Извършени са:

-Проверки по Плана за действие при аварии за 2012г., 2013г., 2014г. и до 02.07.2015г. - не са констатирани несъответствия;

-Проверки на средствата за противодействие при възможните аварии в Хале 1, Хале 2, Агрегатно и Ремонтна работилница за 2012г., 2013г., 2014г. и до 02.07.2015г. - не са констатирани несъответствия.

**Условие №6.Тълкуване**

За периода 07.07.2012г. до 03.07.2015г. не са констатирани несъответствия.

**Условие №7.Уведомяване**

За периода 07.07.2012г. до 03.07.2015г. не са възниквали аварийни или други замърсявания и не е планирана промяна в работата на инсталациите по Условие №2.

**Условие №8.Използване на ресурси**

**Условие 8.1. Използване на вода**

Представено е Разрешително за водоползване от 2004г. с удължен срок на действие до 2020г., издадено от БДИБР, гр.Пловдив. На производствената площадката са изградени два броя сондажни кладенци.

За периода 07.07.2012г. до 03.07.2015г. операторът прилага:

-Инструкция за експлоатация и поддръжка на поилните системи за стокови носачки. Представени са записи от извършени проверки и дезинфекция на поилните системи - не са констатирани несъответствия;

-Инструкция за извършване на проверки на техническото състояние на водопроводната мрежа на площадката, установяване на течове и предприемане на действия за тяхното отстраняване. Представени са записи от извършени проверки на техническото състояние на водопроводната мрежа - не са констатирани несъответствия;

-Инструкция за измерване/изчисляване и документиране на изразходваните количества вода за производствени нужди и Инструкция за оценка на съответствието на изразходваните количества вода за производствени нужди с условията на разрешителното. Отчитането на изразходваните количества вода за производствени нужди се извършва чрез водомерно устройство. Представен Дневник с ежемесечни записи за изразходваното количество вода до 30.06.2015г. - не са констатирани несъответствия.

**Условие 8.2 Енергия**

За периода 07.07.2012г. до 03.07.2015г. операторът прилага:

-Инструкция за експлоатация и поддръжка на хранилните машини и вентилаторите, основни консуматори на електроенергия в инсталацията за интензивно отглеждане на стокови носачки. Представени са записи от извършени проверки на хранилните машини и вентилаторите - не са констатирани несъответствия.

-Инструкция, осигуряваща измерване, изчисляване и документиране на изразходваните количества електроенергия за производствени нужди и Инструкция за оценка на съответствието на измерените/изчислените количества консумирана електроенергия с определените такива в условията на разрешителното, в това число установяване на причините за несъответствията и предприемане на коригиращи действия за отстраняването им. Представени са Дневник с ежемесечни записи за изразходваните количества електроенергия до 30.06.2015г. и записи от оценка на съответствието на измерените/изчислените количества консумирана електроенергия - не са констатирани несъответствия.

**Условие 8.3.Суровини, спомагателни материали и горива**

За периода 07.07.2012г. до 03.07.2015г. операторът прилага:

-Инструкция, осигуряваща измерване/изчисляване и документиране на използваните количества спомагателни материали съгласно условията поставени в комплексното разрешително и Инструкция за оценка на съответствието на измерване/изчисляване и документиране на използваните количества спомагателни материали с определените такива в разрешителното. Представени са записи с оценки на съответствието за използваните количества спомагателни материали за 2012г., 2013г., 2014г. и до 02.07.2015г. - не са констатирани несъответствия.

-Инструкция за поддръжка и периодична проверка на съответствието на съоръженията и площадките за съхранение на спомагателни материали с експлоатационните изисквания и условията на разрешителното, установяване на причините за несъответствие и предприемане на коригиращи действия. Представени са обходни листове от извършени проверки за 2012г., 2013г., 2014г. и до 03.07.2015г. - не са констатирани несъответствия.

-Инструкция за поддръжка и експлоатация на резервоара за съхранение на дизелово гориво. Инструкцията съдържа мерки осигуряващи предотвратяване на препълването на резервоара, проверка на целостта и здравината на резервоара и обваловката, действия за откриване и отстраняване на течове от резервоара и неговата обваловка, предприемане на корективни действия. Представени са записи и обходни листове за поддръжка и експлоатация на резервоар за дизелово гориво за 2012г., 2013г., 2014г. и до 03.07.2015г. - не са констатирани несъответствия.

**Условие №9.Емисии в атмосферата**

**Условие 9.1.Емисии от точкови източници**

Отпадъчните газове се изпускат организирано от общо 20 броя осеви вентилатори от Хале №1 и Хале №2 за отглеждане на стокови носачки. От проверка на място, извършена на 02.07.2015г. не са констатирани несъответствия.

**Условие 9.2.Неорганизирани емисии**

За периода 07.07.2012г. до 03.07.2015г. операторът прилага:

-Инструкции за периодична оценка на наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им. Представени са записи и обходни листове за периодична оценка на наличието на източници на неорганизирани емисии за 2012г., 2013г., 2014г. и до 02.07.2015г. - не са констатирани несъответствия.

-Инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия. . Представени са записи и обходни листове за периодична оценка на наличието на източници на неорганизирани емисии за 2012г., 2013г., 2014г. и до 02.07.2015г. - не са констатирани несъответствия.

**Условие 9.3.Интензивно миришещи вещества**

От проверка на място, извършена на 02.07.2015г. не е констатирано разпространение на неприятни миризми на площадката и извън границите на производствената площадка. Монтирана е система за сушене на тор за всяко хале с цел да се спре ферментацията на птичата тор. Представен Договор със земеделски производител за извозване на торовата маса.

За периода 07.07.2012г. до 02.07.2015г. операторът прилага Инструкция за предприемане на незабавни действия за идентифициране на причините за появата на миризми и мерки за ограничаване на емисиите, като капсуловане, работа при подналягане и др., а газовете да се обхващат и отвеждат за пречистване и обезмирисяване, Инструкция за периодична оценка на спазването на мерките за предотвратяване/намаляване емисиите на интензивно миришещи вещества. Представени са записи от извършени проверки и записи за периодична оценка на спазването на мерките за предотвратяване/намаляване емисиите на интензивно миришещи вещества за 2012г., 2013г., 2014г. и до 02.07.2015г. - не са констатирани несъответствия.

За проверявания период не са постъпвали оплаквания за разпространение на неприятни миризми извън границите на производствената площадка и в РИОСВ-Пловдив.

**Условие 9.4.Въздействие на емисиите на вредни вещества върху качеството на атмосферния въздух**

За периода 07.07.2012г. до 02.07.2015г. няма данни за влошаване на качеството на атмосферния въздух, вследствие на производствената дейност.

**Условие №10.Емисии на отпадъчни води**

Оператора отвежда производствените отпадъчни води в два броя водоплътни събирателни шахти. Представени Договори за предаване на странични животински продукти и за извозване и пречистване на отпадъчните води. За проверявания период не е извършвано извозване на отпадъчни води.

За периода 07.07.2012г. до 02.07.2015г. операторът прилага:

-Инструкция за проверка на състоянието на канализационната система за производствени, битово-фекални и дъждовни отпадъчни води на площадката и оценка на загубите от течове. Представени са записи от извършени проверки за 2012г., 2013г., 2014г. и до 02.07.2015г. - не са констатирани несъответствия.

-Инструкция за периодична проверка и поддръжка (ремонт) на водоплътните събирателни шахти. Представени са записи от извършени проверки за 2012г., 2013г., 2014г. и до 02.07.2015г. - не са констатирани несъответствия.

-Инструкция за изчисляване на количествата на отвежданите производствени отпадъчни води. За проверявания период не е извършвано извозване на отпадъчни води за пречистване.

###### Условие №11.Управление на отпадъците

###### Условие 11.1.Образуване на отпадъци

###### За 2012г., 2013г., 2014г. и за периода 01.01.2015г. до 30.06.2015г. образуваните отпадъци от производствената дейност на площадката не се различават по вид (код и наименование) и количества, разрешени с условията на комплексното разрешително. Представени са записи за всеки отпадък за 2012г., 2013г., 2014г. и за периода 01.01.2015г. до 30.06.2015г. - не са констатирани несъответствия.

**Условие 11.2.Събиране и приемане на отпадъците**

От проверка на място, извършена на 03.07.2015г. не са констатирани несъответствия. Не са приемани отпадъци на производствената площадка.

За периода 07.07.2012г. до 03.07.2015г. операторът прилага Инструкция за периодична оценка на съответствието на събирането на отпадъците с условията в разрешителното, на причините за установените несъответствия и за предприемане на коригиращи действия. Представени са записи с оценка на съответствието на тримесечие за 2012г., 2013г., 2014г. и до 03.07.2015г. - не са констатирани несъответствия.

**11.3.Временно съхраняване на отпадъците**

Операторът събира всички, образувани на площадката отпадъци, съгласно изискванията на Наредба за изискванията за третиране и транспортиране на производствени и на опасни отпадъци, на определените за това места по схема, съответстваща на условията в комплексното разрешителното.

Прилага се Инструкция за периодична оценка на съответствието на временното съхраняване с условията на разрешителното, на причините за установените несъответствия и за предприемане на коригиращи действия.Представени са записи от извършени проверки и оценка на съответствието за 2012г., 2013г., 2014г. и за периода 01.01.2015г. до 03.07.2015г. - не са констатирани несъответствия.

**Условие 11.4.Транспортиране на отпадъците**

За периода 07.07.2012г. до 03.07.2015г. не е извършвано транспортиране на опасни отпадъци на територията на производствената площадка.

Представени са договори, разрешения на фирмите на които са предадени за транспортиране отпадъци, извън територията на площадката - не са констатирани несъответствия.

За проверявания период операторът прилага Инструкция за периодична оценка на съответствието на транспортирането на отпадъците с условията на разрешителното, на причините за установените несъответствия и за предприемане на коригиращи действия. Представени са записи с оценка на съответствието за 2012г., 2013г., 2014г. и за периода 01.01.2015г. до 03.07.2015г. - не са констатирани несъответствия.

**Условие 11.5.Оползотворяване, преработване и рециклиране на отпадъци**

За проверявания период не са констатирани несъответствия.

Операторът прилага Инструкция за оценка на съответствието на oползотворяване, преработване и рециклиране на отпадъци с определените в условията на настоящото разрешително изисквания, установяване на причините за констатираните несъответствия и предприемане на коригиращи действия. Представени са записи с оценка на съответствието за 2012г., 2013г., 2014г. и за периода 01.01.2015г. до 03.07.2015г. - не са констатирани несъответствия.

**Условие 11.6.Обезвреждане на отпадъците**

За периода 07.07.2012г. до 03.07.2015г. операторът прилага Инструкция за оценка на съответствието на обезврежданетона отпадъци с определените в условията на настоящото разрешително изисквания, установяване на причините за констатираните несъответствия и предприемане на коригиращи действия. Представени са записи с оценка на съответствието за 2012г., 2013г., 2014г. и за периода 01.01.2015г. до 03.07.2015г. - не са констатирани несъответствия.

**Условие 11.7.Контрол и измерване на отпадъците**

За периода 07.07.2012г. до 03.07.2015г. операторът прилага Инструкция за измерване или изчисляване на образуваните количества отпадъци в съответствие с условията за наблюдение и Инструкция за периодична оценка на съответствието на наблюдаваните количества образувани отпадъци с разрешените такива, установяване на причините за допуснати несъответствия и предприемане на коригиращи действия. За проверявания период са представени Отчетни книги със записи за 2012г., 2013г., 2014г. и до 03.07.2015г. - не са констатирани несъответствия.

**Условие 11.8.Анализи на отпадъците**

За 2012г., 2013г., 2014г. и за периода 01.01.2015г. до 03.07.2015г. от производствената дейност на площадката не са образувани отпадъци с огледални кодове.

**Условие 11.9.Документиране и докладване**

Представени са Отчетни книги със записи за 2012г., 2013г., 2014г. до 30.06.2015г. за всеки конкретен отпадък разрешен да се образува от производствената дейност с условията на комплексното разрешително и Годишни отчети за 2012г., 2013г. и 2014г. - не са установени превишения на количествата образувани отпадъци.

**Условие №12.Шум**

За периода 07.07.2012г. до 03.07.2015г. операторът прилага:

-Инструкция за наблюдение веднъж на две години на обща звукова мощност на площадката, еквивалентни нива на шум в определени точки по оградата на площадката и еквивалентни нива на шум в мястото на въздействие;

-Инструкция за оценка на съответствието на установените еквивалентни нива на шума по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия.

Представени са Протоколи от изпитване от 2011г. и от 2013г., и записи с оценка на съответствието - не са констатирани несъответствие.

**Условие №13.Опазване на почвата и подземните води от замърсяване**

За периода 07.07.2012г. до 03.07.2015г. операторът прилага:

-Инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете. За проверявания период не са възниквали течове от тръбопроводи и оборудване на открито. Представени са записи от извършени проверки за 2012г., 2013г., 2014г. до 03.07.2015г. - не са констатирани несъответствия.

-Инструкция за отстраняване на разливи от вещества/препарати, които могат да замърсят почвата/подземните води и за третиране на образуваните отпадъци. За проверявания период не са възниквали разливи и/или изливане на вредни и опасни вещества върху производствената площадка. Осигурени са и се съхраняват достатъчно количество подходящи сорбиращи материали за почистване, в случай на разливи на определени за целта места.

Представен Дневник с данни за датата и часа на установяване на разлива, причини за разлива, замърсената площ и степента на замърсяване, замърсителите, наименование/номер на приемащия обем, където е събрана разлятата течност или използвания сорбент, последствията от разлива и предприетите коригиращи мерки за отстраняване на причините за разлива. За проверявани период не са възниквали разливи.

**Мониторинг на почви**

Операторът е определил разположението на три броя постоянни пунктове за мониторинг на почвите. За периода 07.07.2012г. до 03.07.2015г**.** е извършен предвиденият с условията на комплексното разрешително собствен мониторинг за състоянието на почвите на територията на производствената площадка в три пункта за мониторинг с честота веднъж на три години. Представен е Протокол от изпитване от декември 2012г. за всички показатели определени с условията на комплексното разрешително.

Операторът прилага Инструкция за периодична оценка на съответствието на данните от мониторинга на показателите по определени с условията на комплексното разрешително и базовото състояние на почвите, установяване на причините, в случай на повишаване на концентрациите и предприемане на коригиращи действия. Представен е запис с оценка на съответствието - не са констатирани несъответствия.

**Условие №14.Предотвратяване и действия при аварии**

Представени са:

-Записи от извършени проверки на Плана за действие при аварии за 2012г., 2013г., 2014г. и за периода 01.01.2015г. до 02.07.2015г. - не са констатирани несъответствия;

-Записи от извършени проверки на средствата за противодействие при възможните аварии в Хале 1, Хале 2, Агрегатно и Ремонтна работилница за 2012г., 2013г., 2014г. и за периода 01.01.2015г. до 02.07.2015г. - не са констатирани несъответствия;

-Записи от проверка на сорбиращи материали за почистване в случай на разлив за 2012г., 2013г., 2014г. и за периода 01.01.2015г. до 02.07.2015г. - не са констатирани несъответствия.

Операторът прилага инструкция с мерки за ограничаване или ликвидиране на последствията при залпови замърсявания на отпадъчните води вследствие на аварийни ситуации. За проверявания период не са възниквали аварийни ситуации.

**Условие №15.Преходни и анормални режими на работа**

За периода 07.07.2012г. до 03.07.2015г. се прилага Инструкция за пускане (влизане в стабилен работен режим) и спиране на инсталациите по Условие 2, съдържаща необходими мерки и действия, осигуряващи оптималното протичане на производствените процеси. Представен е План за мониторинг при анормални режими на инсталацията. За проверявания период не са възниквали анормални режими на работа.

**Условие №16.Прекратяване на работата на инсталациите или на части от тях**

За периода 07.07.2012г. до 03.07.2015г. не е вземано от оператора решение за прекратяване дейността на инсталацията или части от тях.

За 2012г. е представен План за временно прекратяване на дейността на инсталацията (Хале №1) с цел реконструкция. За 2013г., 2014г. и за периода 01.01.2015г. до 03.07.2015г. не е вземано от оператора решение за временно прекратяване дейността на инсталацията или части от тях.

**Констатациите от извършената проверка са, че операторът “Аеркок” ООД, гр.Шумен, площадка с.Трилистник, община Марица, област Пловдив изпълнява поставените условията и заложените срокове в комплексно разрешително №294-Н0/2008г.**